b'\n_START_ARTICLE_\nNosata trepetavka\n_START_SECTION_\nOpis\n_START_PARAGRAPH_\nOdrasle muhe dose\xc5\xbeejo v dol\xc5\xbeino med 7 in 11 mm in imajo razpon kril med 12 in 18 mm. Gre za palearkti\xc4\x8dno vrsto, ki je raz\xc5\xa1irjena od \xc5\xa0panije na zahodu, preko celinske Evrope in Azije, vse do ruske pacifi\xc5\xa1ke obale na vzhodu. Letajo med marcem in novembrom, zanje pa je zna\xc4\x8dilen dolg ril\xc4\x8dek, katerega dol\xc5\xbeina presega razpon o\xc4\x8di. Zadek je \xc5\xa1irok in oran\xc5\xbeno obarvan in ima po bokih \xc4\x8drno \xc4\x8drto, noge so rde\xc4\x8de. Nosata trepetavka je glavni opra\xc5\xa1evalec nekaterih rastlin in zaradi dolgega ril\xc4\x8dka lahko dose\xc5\xbee nektar tudi v cevastih cvetovih. Li\xc4\x8dinke se razvijajo v kravjih iztrebkih. Odrasli samci se prehranjujejo z medi\xc4\x8dino, samice pa s cvetnim prahom.'